Nyeste Skilderie af Kiøbenhavn, 1816-04-13
Indenlandske Efterretninger. (Fortsættelse af Anmeldelsen om Udstillingen, paa det Kongel. Academie for de skjønne Konster; see forr. No.) Bygningskonst. - Hvor utaknemmeligt maae det være for den duelige og talentfulde Konstner i dette Fag, at arbeide for et Publicum, som for Maleren er lidet, men endnu langt mindre for ham, Alligevel har denne Konst flere Dyrkere nu, end for 10 Aar tilbage i Tiden, og kan man vente, at saavel disse, som deres udmærkede Lærere og Ledere, ville virke paa Smagen, der kun dannes ved Øvelse og Eftertanke. Endnu forarges man dagligen ved at finde vel forarbeidede, men slet proportionerede Meubler og Huusgeraad, og det af alle Slags, fra Theemaskinen til Leerskaalen, fra Stueuhret til Skammelen, kort, fra Vuggen indtil Ligkisten. Næsten endnu værre synes det at være med Amtsmalere; hvor ofte seer man ikke smagløs Sammensætning af Farver, og slet og urimeligt Decorationsarbeide? – At en Reform heri ikke kan skee pludseligen, veed enhver Sagkyndig; men lidt efter lidt tør man haabe, at Academiets fortienstfulde Directeurs, hans Elevers og andre duelige Konstneres Bestræbelser i den Henseende maa krones med Held; den enkelte Mand kan i denne Sag vel udrette meget, men igjennem en Skole virkes for den kommende Tid dog mere. At Architecterne ere den Deel af Konstnerne, som nu er talrigst og kraftigst arbeider i saa Henseende, vil enhver let indsee, som betænker, at det er ham, der intet kan udrette uden Haandværkeres Hjelp, og som altsaa maae komme i Forbindelse med dem. Uendelig gavnligt vilde det være, om det blev Brug her, som andensteds, at man antog Architecter til at forestaae Værelsers Forskjønnelse og Ameublementers Anskaffelse; derved vilde vindes, at kun de dueligere Haandværkere bleve brugte ved slige Forretninger, og selv disses Smag end mere uddannet, ved at arbeide under en forstandig Mands Anførsel. Ogsaa vilde derved opnaaes en Harmonie og Overeenstemmelse i det Heles Anordning som man nu meget lidet kjender til, da man i Almindelighed arbeider uden Plan, og enhver Haandværker efter sine Jdeer. Møbler i ægyptisk og etrurisk Smag ved Siden af persiske Gulvtepper, ere ingen Sieldenhed mere, endog i de med uhyre Bekostning detorerede Værelser. - Uindviet i Architecturens Hemmeligheder, og villig erkjendende at mangle Kundskaber til at kunne bedømme dette Slags her udstillede Konstarbeider, vil Anmelderen. blot tillade sig at anføre de vigtigste og de, som maa paafalde enhver opmærksom Beskuer af Udstillingen, der, hvad det angaaer, udmærker sig fra alle foregaaende, og vidner om denne Konstes Blomstren hos osStadsbygmester Malling, Agreert ved Academiet. No. 29-43. 3 Arbeider, som synes meget smukt og hensigtsmæssigt udførte, af denne, fra sine Reiser for ei lang Tid siden tilbagekomne, Konstner. - - Architekt Hetsch, Lærer ved Konstacademiet. No. 4463. Endnu aldrig synes man at have seet skjønnere Tegninger, især i Henseende til Udførelse; man maae beundre, hvor troligt denne sikkert sieldne Konstner forstaaer at vise de antike Ornamenter. Man see f. Ex. No. 50. Capital af den indvendige Orden af Pantheon i Rom, hvor blødt (uden skierende Kanter), hvor frit, hvor fremspringende ere ikke disse Blade og Zirater arbeidede? J Almindelighed oversees dette Konstværk, men ved lidt Opmerksomhed paa det, vil man snart opdage dets Fuldkommenhed; ikke mindre skjønne ere de andre af samme Konstner fremstillede Arbeider. Til de, der have meest Almeeninteresse, maa man billigt henregne de perspectivisk optagne Ting, hvoraf her findes tre: No. 61, 62, 63, der ere meget smukke; ved den sidste viser Konstneren, hvorledes man kan behandle noget, alle frygte og søge at undgaae, nemlig en regelmæssig Brolægning, uden at blive haard eller eensformig. (Slutningen i næste No.)